पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। एमआर-10 पर कुमेड़ी में प्रस्तावित आईएसबीटी (इंटर स्टेट बस टर्मिनल) की डिजाइन बुधवार को सार्वजनिक की गई। कंसल्टेंट कंपनी ने प्रशासन, ट्रैफिक पुलिस, निगम व आरटीओ के अधिकारियों और शहर के बड़े बस ऑपरेटरों को डिजाइन व कॉन्सेप्ट बताया। बस ऑपरेटरों ने कंसल्टेंट द्वारा बताए आंकड़ों पर आपत्ति जताते हुए रोज की स्थिति और बसों की मांग के हिसाब से सुविधाओं की बात कही तो कंसल्टेंट ने कहा कि हम डिजाइन बदल लेंगे। कंसल्टेंट ने दावा किया कि रोज 40 प्लेटफॉर्म से 2880 बसें आ-जा सकेंगी।
सुबह 11 बजे आईडीए सीईओ दीपक सिंह की मौजूदगी में आर्किटेक्ट कंपनी आरकान्स कंसल्टेंसी सर्विसेस लि. ने प्रोजेक्ट बताया। भोपाल के आईएसबीटी की डिजाइन भी इसी कंपनी ने बनाई है। उसके आर्किटेक्ट अजय कटारिया ने अफसरों को बताया कि यहां वे सभी सुविधाएं प्रस्तावित की हैं, जो आदर्श स्टैंड के लिए जरूरी हैं। इसमें बेसमेंट और ग्राउंड फ्लोर पर पार्किंग के अलावा बुकिंग ऑफिस, बस ऑफिस, मुख्य सुविधाओं के लिए अलग स्थान और बस व यात्रियों के लिए कई मार्गों का प्रावधान है। जैसे ही आर्किटेक्ट ने बताया कि टर्मिनल पर एक साथ 50 बसें खड़ी हो पाएंगी तो ऑपरेटर ने कहा सुबह 5.30 से 9.30 तक 400 बसें सुबह और शाम को भी इतनी ही बसें आती-जाती हैं। फिलहाल सुबह आने वाली बसें शाम तक स्टैंड पर ही रुकती हैं। इसलिए एक साथ 200 बसें खड़ी रखने का प्रावधान हो। बुकिंग ऑफिस और टिकट काउंटर के लिए ज्यादा जगह उपलब्ध कराई जाए।
यह है प्रस्ताव में
> 8.7 हेक्टेयर में आईएसबीटी। मुख्य बिल्डिंग तीन मंजिला होगी।
> एक ओर एमआर-10 तो दूसरी ओर खान नदी है। नदी की ओर 30 मीटर चौड़ी सड़क बनेगी।
> अंतरराज्यीय बसों के अलावा सिटी बस, रिक्शा, निजी वाहनों और यात्रियों के लिए ऐसी व्यवस्था होगी कि बड़े वाहन और यात्री आपस में क्रॉस न हों।
> पार्किंग के लिए बेसमेंट रहेगा। ग्राउंड फ्लोर पर भी विभिन्न श्रेणी के वाहनों के लिए अलग-अलग पार्किंग होगी।
> यात्रियों के प्रवेश और निकासी के लिए अलग गेट होंगे।
> उज्जैन से आने वाले वाहन चंद्रगुप्त चौराहा से यू टर्न लेकर आईएसबीटी में जा सकेंगे। यह आईएसबीटी से 300 मीटर दूर है।
> 50 वाहनों के लिए एक समय में पार्किंग व्यवस्था रहेगी।
> कम समय के लिए 100 दोपहिया, 120 चार पहिया और 110 ऑटो खड़े हो सकेंगे।
> लंबे समय के लिए 200 दोपहिया और 150 चार पहिया वाहन खड़े हो सकेंगे।
> यात्रियों के रुकने के लिए 35 बेड और 15 कक्ष होंगे।
> टिकट काउंटर, वॉश रूम, सूचना कक्ष, क्लॉक रूम, कंट्रोल रूम, फायर-फाइटिंग सिस्टम, पॉवर बैकअप, टूरिज्म, पुलिस पोस्ट, रिफ्रेशमेंट, फूड जोन, बुक शॉप, वेटिंग रूम, रेस्ट रूम और अन्य श्रेणी की दुकानें भी बन सकेंगी।
> 87 हजार वर्गमीटर क्षेत्र में से 30 हजार वर्गमीटर व्यावसायिक गतिविधि और 57 हजार वर्गमीटर क्षेत्र स्टेशन की योजना में रहेगा।
> रोड के लिए 9734 तो हरियाली के लिए 13793 वर्गमीटर क्षेत्र रहेगा। पाथ-वे, बस यार्ड भी बनेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn